Per Andersen
Store norske leksikon,Medisin,Helse og samfunn,Medisinsk historie
Per Andersen var en norsk lege og hjerneforsker, som var internasjonalt kjent for sine undersøkelser av nerveceller i hjernebarken hos pattedyr og forbindelsene som disse cellene har med hverandre. Han var også en dyktig popularisator av komplisert fagstoff om hjernen.
Andersen ble cand.med. i 1954, dr.med. i 1960 og professor ved Universitetet i Oslo 1972-2000. Forskningen hans dreide seg i første rekke om nerveforbindelsene i de delene av sentralnervesystemet som er involvert i læring og hukommelse (hippocampus).Blant de mange forskerne han veiledet, var May-Britt Moser og Edvard Moser som i 2014 ble tildelt Nobelprisen i fysiologi eller medisin som de første nordmennene noensinne. De skrev minneordene om Andersen i tidsskriftet Nature.Han mottok en rekke priser og æresbevisninger for sin forskning, blant annet Anders Jahres medisinske pris for yngre forskere i 1967 og kommandør av St. Olavs Orden i 1997. Han var eneste nordmann med medlemskap i The Royal Society. Les mer i Store norske leksikon Per Andersen i Norsk biografisk leksikon nervesystemet hjernen medisinsk historie Oslo-skolen for nevroanatomi Eksterne lenker Biografi i Norges leger (1996)  Medlem av The Royal Society i London (Uniforum 2002)  Hvor la jeg brillene mine nå, da? Leder i Tidsskrift for Den norske legeforening (2011)  Minneord i Nature av Moser og Moser (2020)  Minneord i Tidsskrift for Den norske legeforening (2020)